לסלי ליזרוביץ

לֶסְלִי לֶיְזֶרוֹבִיץ (Leslie Leiserowitz; נולד ב-1934) הוא פרופסור לכימיה במכון ויצמן למדע. חתן פרס ישראל לחקר הכימיה והפיזיקה לשנת ה'תשע"ו וחתן פרס וולף לכימיה לשנת 2021.

החל משנת 2022 חבר באקדמיה הלאומית הישראלית למדעים.

קורות חיים
ליזרוביץ נולד ביוהנסבורג שבדרום אפריקה ולמד באוניברסיטת קייפטאון לתואר ראשון בהנדסת אלקטרוניקה ולתואר שני בפיזיקה בחקר קריסטלוגרפיה. היה תלמידו של רג'ינלד ג'יימס .

ב-1959 הגיע לישראל והיה תלמיד מחקר לתואר שלישי תחת קבוצת מחקר של גרהרד שמידט ובליווי של מנדל כהן. מחקרו עסק בחקר מבנה גבישים מולקולריים ובתחום התרמוכרומיזם. עם סיום לימודיו ב-1966 נסע למכון המחקר לכימיה בהיידלברג ועבד עם היינץ סטאב. ב-1968 חזר לישראל והצטרף לסגל מכון ויצמן למדע. ב-1983 התמנה לפרופסור מן המניין.

מחקריו עוסקים בחקר גבישים ובפרט בתקשורת בין-מולקולרית ונטיית המולקולות ליצירת גבישים.

ליזרוביץ נשוי ואב לשלוש בנות.

פרסים והוקרה

ב-1979 זכה בפרס ברגמן לכימיה. ב-2018 זכה בפרס א.מ.ת. בכימיה.

מחקריו המשותפים עם מאיר להב מצאו, בין היתר, הוכחה לקשר שבין כיראליות מולקולרית ומאקרוסקופית. במשותף הם זכו ב-2009 במדליית החברה הישראלית לכימיה, ב-2016 בפרס ישראל לחקר הכימיה והפיזיקה וב-2021 בפרס וולף לכימיה.

קישורים חיצוניים

הערות שוליים

זוכי פרס ישראל לפיזיקה
זוכי פרס ישראל לכימיה
זוכי פרס וולף לכימיה
מהנדסים ישראלים
סגל מכון ויצמן למדע: פיזיקה
עולים בשנות ה-1950
בוגרי אוניברסיטת קייפטאון
בעלי תואר דוקטור ממכון ויצמן למדע
מדענים יהודים דרום אפריקאים
קריסטלוגרפים ישראלים
ישראלים ילידי דרום אפריקה
ישראלים שנולדו ב-1934